Grand Theft Auto: Chinatown Wars

🇪🇺 20. Ožujak 2009.

Sony PSP:

🇺🇸 20. Listopad 2009.

🇪🇺 23. Listopad 2009.

Apple IOS:

17. Siječanj 2010.

Android:

18. Prosinac 2014.

Apple IOS

Android

*"Rockstar je uhvatio i stisnuo najbolje dijelove Grand Theft Auto serijala u ovaj zapanjujući naslov. Mislite da Nintendo DS ne može podnijeti GTA? Promislite ponovno."*

—Official Nintendo Magazine, recenzija

G**rand Theft Auto: Chinatown Wars** je video igra razvijena od strane Rockstar Leedsa, originalno napravljena za Nintendo DS i kasnije izdana i za Sony PlayStation Portable u poboljšanom obliku te reizdana za mobilne telefone i tablete koji rade na Android i IOS operativne sustave. Verzija za DS je u Sjevernoj Americi izašla 17. Ožujka 2009 i u Europi 20. Ožujka 2009. Verzija za PSP je izašla 20. Listopada 2009. (Sj. Amerika) sa poboljšanom grafikom i dodatnim misijama dok je verzija za IOS mobilne uređaje izašla 17. Siječnja 2010, a verzija za Android uređaje 18. Prosinca 2014. Igra je smještena u Liberty City godinu dana nakon događaja Grand Theft Auta IV i fokusira se na Trijade i protagonista Huanga Leeja, 26-godišnjeg nećaka glave Obitelji Lee, Kennija Leeja. Također, zasebna država Alderney ne postoji u ovoj verziji Liberty Citija.

## Radnja

Huang Lee, razmaženi sin nedavno ubijenog šefa Trijada dolazi avionom u Liberty City i sa sobom nosi Yu Jian, mač koji je njegov otac osvojio u partiji pokera i koji planira dostaviti kao obiteljsko naslijedstvo novom obiteljskom patrijarhu, svojem stricu Wu "Kenniju" Leeju. Kratko nakon slijetanja, Huanga i njegove tjelohranitelje napada misteriozna grupa naoružanih ubojica i Huang je upucan tijekom kaosa i otet. Ubojice kradu mač i bacaju Huanga u more, misleći da je mrtav. Huang uspijeva preživjeti i kontaktirati svog strica kojem govori da je mač ukraden. Kenny onda objašnjava da je mač trebao biti dar za Hsina Jaominga, ostarjelog glavešinu Trijada u Liberty Citiju, kako bi osigurao svoju poziciju kao njegova zamjena kada odstupi. Gubitak mača je smanjio Kennijev utjecaj i obešćastio ga, što je i njega i Huanga smjestilo u tešku situaciju.

Huanga eventualno kontaktiraju Zhou Ming, sociopat i visoko rangiran član Trijada i Chan Jaoming, Hsinov sin. Oba čovjeka se natječu za vodeću poziciju u Trijadama nakon što Hsin odstupi i upošljavaju Huanga da sabotiraju jedan drugoga. Nakon što Chan unajmi Huanga za razmjenu droge koja polazi po zlu, Huanga presreće Wade Heston, korumpirani detektiv specijalne jedinice LCPD-ja kojeg pritišće ministarstvo unutarnjih poslova i koji Huangu nudi savezništvo i pomoć kako bi pronašli ljude odgovorne za krađu Yu Jiana i ubojstvo njegovog oca. Huang pristaje i otkriva da Heston sumnja na Korejsku bandu koja je bila u savezništvu sa Trijadama dugo vremena. Nakon nekoliko uspješnih misija protiv Korejaca, Huang i Heston ožićuju Korejsku bazu operacija i doznaju da među Korejcima operira zasebna organizacija zvana Wonsu Nodong. Heston zaključuje da je vođa Wonsu-a odgovoran za krađu mača i da je vjerojatno on policijski informant koji je stvarao problme Trijadama.

Umeđuvremenu, Hsin zahtjeva Huangovu pomoć sa pronalaskom policijske krtice i eventualno počinje sumnjat na njega samoga te ga zbog toga pokušava ubiti samo kako bi Kenny intervenirao i uvjerio Hsina da Huangu treba više vremena da otkrije identitet informanta što njemu stvara dodatan pritisak. Hsin od Huanga zahtjeva da istraži dvije bande koje bi mogle skrivati informanta: Korejce i Angels Of Death bajkersku bandu. Huang zbog toga pomaže privatnom istražitelju Lesteru Lerocu da se infiltrira među Angelse i služi kao njegov informant dok on izvršava vlastite operacije protiv Korejaca. Huang privremeno skreće sa svoje glavne misije zbog intervencije Rudija D'Avanza, mafijaša koji tvrdi da je informant poručnik mafijaške obitelji Messina Jimmy Capra. Hsin otkriva Rudijevu prevaru Huangu i on ga ubija iz osvete.

Kada su Korejci i Angels Of Death dokazani kao nevini, Huang poduzima nove mjere u svojoj istrazi te on i Heston hakiraju u FIB-jevu kompjutersku mrežu kako bi našli ime informanta. Istraga otkriva dva imena- Chan Jaoming i Zhou Ming koji su oboje označeni kao informanti unutar Trijade. Dosje je odnesen Hsinu koji razočaran zbog toga što je njegov vlastiti sin izdao Trijade, odmah odstupa sa svoje pozicije i postavlja Kennija kao novog šefa Trijada u Liberty Citiju. Huang nakon toga ubija Chana i Zhoua bez obzira na to što su oboje poricali krivnju prije nego što su ubijeni. Uskoro nakon ubojstava, Huanga kontaktira Heston koji otkriva da je dosje koji su izvukli iz mreže bio lažan te da se pravi informant i vođa Wonsu-a sastaje sa svojim saveznicima u industrijskom kompleksu. Huang i Heston odlaze na sastanak i pronalaze Kennija koji priznaje da je ukrao mač i ubio vlastitog brata nakon čega ga krenu proganjati kroz kompleks i eventualno grad, stjeravši ga u kut u Hsinovoj kući. Ondje, Kenny objašnjava da mu je Hsin naredio da uzme Yu Jian te da bi Huangov otac morao umrijeti kako bi mač bio prebačen na njega, u zamjenu za poziciju ispod Chana koji bi postao novi vođa da je ostao živ. Kenny je na to pristao, ali je odlučio ukrasti Yu Jian kako bi se spasio od takve sudbine i odlučio je optužiti Zhoua i Chana da bi zameo svoje tragove.

Nakon konačnog sučeljavanja između Hsina i Kennija, Hsin zahtjeva predaju Yu Jiana na što Kenny odgovara tako što probada Hsina u prsa. Sa Huangom, koji je tada ušao u kuću kao svjedokom istine i poslijednjom preprekom do apsolutne kontrole nad Trijadama, Kenny ga napada te biva ubijen nakon kratke borbe sa svojim nećakom. Odmah nakon toga, agenti FIB-ja i MUP-a dolaze da uhite Huanga i Hestona na što Heston tvrdi da je bio skriveni agent i naređuje da svi osim Huanga budu uhićeni, nazivajući ga "dobrim čovjekom, čak i za bogatunsko govno". Nakon toga, teško ranjeni Hsin pohvaljuje Huanga zbog njegove odanosti Trijadama i postavlja ga kao novog šefa Trijada u Liberty Citiju.

## Način Igre

*Chinatown Wars* je prezentiran drastično drugačije od bilo koje prethodne igre u GTA serijalu. Umjesto pogleda iz trećeg lica sa kamerom fiksiranom iza protagonista koji je tradicionalan za serijal još od vremena Grand Theft Auta lll ili "Top-Down" pogleda iz ptičje perspektive koji je bio karakterističan za prve dvije igre u seijalu i Grand Theft Auto Advance, *Chinatown Wars* koristi zračnu kameru koja gleda na akciju i ima mogućnost da se dinamično okreće tijekom akcijskih sekvenci. Ovakav tip kamere se zasada pojavljuje samo u ovoj igri od cijelog Grand Theft Auto serijala. Za ciljanje, igra koristi osnovni "Lock-On" sustav koji nosi razne rezultate zato što se ponekad sustav može zakačiti na vozila umjesto na neprijatelje što može biti nezgodno. Ova igra se automatski kači na neprijatelje ako se koristi hladno oružje (npr. Bejzbolska palica). Jedan od glavnih dodataka koji razdvaja *Chinatown Wars* od ostatka serijala je PDA. Odavde se pristupa većini glavnih funkcija igre, uključujući Ammu-Nation online trgovinu i Trade Info dodatak koji se koristi pri dilanju droga. Kroz PDA igrači također primaju glavne misije u obliku e-mailova koji služe kao zamijena tradicionalnim telefonskim pozivima zbog manjka glasovne glume u *Chinatown Warsima.* Dok Top-Down perspektiva ima svoje prednosti, također ima i mane, npr.ako igrač uđe u zgradu ili ode pod neku strukturu, postaje nevidljiv. Taj dodatak može znatno usporiti igru na IOS-u, posebno ako uređaj nije povezan na WiFI mrežu.

*Chinatown Wars* ponovno predstavlja "over-the-top" način igre viđen u starijim GTA naslovima poput GTA lll i GTA: San Andreasa. Igrač se ponovno može domoći oružja poput Miniguna, bacača plamena i motorne pile. Igra također vraća vozila poput Rhino tenka i hitne misije (npr. Policijske i taksi misije) se vraćaju.

## Kontroverza

Izbile su neke kontroverze zbog prirode sporedne misije koja omogućava igračima da dilaju droge. Glavni razlog iza kontroverze je bio taj što je većina igara za Nintendo DS namjenjena djeci.

"*Nintendo je želio da im napravimo GTA, i mi smo željeli napraviti igru na njihovoj platformi. Nisu željeli od nas da napravimo GTA za djecu, i nas nije zanimao prospekt toga da radimo nešto što inače ne bismo."*

—Dan Houser, jedan od osnivača Rockstar Gamesa.

## Verzija za PSP

Zbog loše prodaje (u usporedbi sa drugim *Grand Theft Auto* naslovima) verzije igre za NDS, Rockstar je odlučio prebaciti igru na PSP. Ova verzija igre je prvi puta izašla u Listopadu 2009. sa mnogo novih dodataka u usporedbi sa originalnom verzijom igre za NDS, uključujući nove radio postaje, nove misije i bolju grafiku. Zbog manjka touch screen podrške, touch screen sekvence su zamijenjene Quick-Time Eventima.

## Mobilna Verzija

Verzija *Chinatown Warsa* za Apple Iphone je najavljena 31. Kolovoza 2009 i izašla je 17. Siječnja 2010. Košta $4,99 (nekada $9,99). Grafika se vratila na stil Nintendo DS-a, ali ima bolje i oštrije teksture i boju. Ova verzija igre također sadrži radio postaju Independence FM na kojoj igrači mogu stvoriti playlistu vlastitih pjesama.

### Bande

Lista bandi koje se pojavljuju u GTA: Chinatown Warsima:

* Trijade
* Lost MC
* Korejci
* Afro-Amerikanci
* Ruska Mafija
* Hispanska Banda
* Angels Of Death MC
* Irska Banda
* Jamajčanska Banda

* Talijanska Mafija

#### *Chinatown Wars Lite*

Besplatna demo verzija igre za IOS uređaje je izašla otprilike u isto vrijeme kao i puna verzija igre, ali je povučena iz trgovine tijekom 2015. Demo se sastojao od tri uvodne misije (Yu Jian, Potjera i Pod Pištoljem) i sa punim pristupom cijelom Liberty Citiju i većini vozila. Ako je igrač pokušao pokrenuti misiju Uzvratni Udarac, iskočila bi poruka da igrač mora kupiti cijelu verziju igre ako želi igrati dalje. Sve radio stanice osim DeadMau5 i TikLah su uklonjene i većina sporednih aktivnosti su neaktivne kao i sigurne kuće.

## Chiantown Wars Kolačić Sreće

Chinatown Wars Kolačić Sreće je bila aplikacija za Facebook koja je služila promociji GTA: Chinatown Warsa prije izlaska. Aplikacija je dozvoljavala slanje ironičnih izreka u obliku virtualnih kolačića sreće. Postojalo je ukupno 50 izreka na engleskom i bilo je moguće stvarati vlastite izreke. Aplikacija je postajala godinu ili dvije i otada je samo prazan ekran.

## Jeste Li Znali?

* U britanskom magazinu *Official Nintendo Magazine* je potvrđeno da igra sadrži više od 800,000 linija koda, što je čini najkompleksnijom igrom ikad razvijenom za Nintendo DS.
* Ako je netko prednaručio igru u GameStopu, dobili bi ekskluzivan cheat kod koji im je omogućavao da otključaju sva oružja u Ammu-Nationu i dobiju 10,000 dolara unaprijed ili da otključaju zlatni Infernus otporan na metke.
* Svi kontakti u igri imaju vlastitu glazbenu temu koja svira kad god su njihove misije aktivirane.
* Za razliku od covera drugih igara u serijalu (osim GTA Advancea) koji u gornjem lijevom kutu imaju helikopter, što je još jedna tradicija serijala proizašla iz vremena GTA lll, ova igra ga nema što je vjerojatno učinjeno zato što nije moguće upravljati helikopterima u ovoj igri i igrač se samo vozi u jednom tijekom jedne misije.
* Na rubovima mape postoje znakovi na kojima piše "Ovdje su zmajevi". Ako ih igrač želi vidjeti, mora ukrasti brod i odvesti se do gornjeg ili donjeg lijevog ili desnog ruba mape.
* Ako igrač ode u postavke na PDA-u, mogu vidjeti opciju "O BadgerOS-u". Ondje piše da ako igrač želi više informacija, mora posjetiti Rockstarovu internetsku stranicu. Opcija također ima i datum: 20:11:52 09/26/09 što indicira da radnja igre počinje 26. Rujna 2009. Godine u 20 sati i 12 minuta.
* *Chinatown Wars* je bila prva igra za Nintendo DS koja je dobila Europsku dobnu oznaku PEGI 18+.
* Većina audio zvukova je reciklirana iz 3D Universe igara. Primjeri uključuju zvukove paljenja motora automobila, zvuk otvaranja i zatvaranja vrata automobila i dijalog civila.
* U *Grand Theft Auto IV* je Ammu-Nation zatvoren zbog zabrane prodaje vatrenog oružja na području Liberty Citija dok se u *Chinatown Warsu* vraća, što ovu igru čini prvom igrom koja predstavlja Ammu-Nation u HD universu.
* *Chinatown Wars* je druga igra u GTA serijalu koja ima azijata za protagonista. Prva igra sa protagonistom azijskog podrijetla je bila GTA 1 gdje je Kineskinja po imenu Mikki jedan od mogućih izbora za protagonista.
* Uz GTA 1 i GTA Advance, ovo je jedina igra u serijalu gdje igrač ne može skakati.
* Chinatown Wars je treća igra u serijalu koja sadrži likove koji se ne pojavljuju fizički u ostatku serijala. Druge dvije su GTA 1 i GTA 2.
* Izgled Huangovog PDA dlanovnika se mijenja ovisno o platformi igre.